JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Netanyahu taotles Knessetilt immuniteeti
USA ründas karmilt Iraani sõjalisi objekte
Iraan ähvardab USAd ja Iisraeli avalikult sõjategevusega
Seoses vähem kui kahe kuu pärast peetavate valimistega
võis näha teatud eelseisu juba veidi enne aastavahetust.
Peaminister Benjamin Netanyahu taotles nimelt Knessetilt,
Iisraeli parlamendilt immuniteeti valimiskampaania ajaks,
ilma et ta peaks keset seda vastama kohtus talle esitatud süüdistustele.
Ta oleks vajanud selleks enamuse toetust
ehk vähemalt 61 häält,
mis oli juba valimistulemuste põhjal enam kui ebakindel.
Asi ei läinud Knessetis siiski liikvele,
sest parlamendis polnud moodustatud nn majakomisjoni,
mille kaudu vastav taotlus oleks parlamendile käsitlemiseks esitatud.
Parlamendispiikri Yuli Edelsteini teatel moodustatakse komisjon alles siis,
kui riigis on valitsus, mitte praeguse vahevalitsuse ajal.
See tähendab, et Netanyahu immuniteeditaotlus jääb jõusse seniks,
kuni parlament on selle läbi vaadanud ehk valimistejärgsesse aega.
Eelmise aasta kevade järel pole USA teinud olulisi sõjalisi rünnakuid
ei Lähis-Idas ega ka kuskil mujal.
Pärast seda, kui Iraan lasi Omani lahel alla USA luuredrooni,
on Trumpi valitsus demonstreerinud pigem sõjaliste kokkupõrgete vältimist
kui aktiivsust.
See on pannud Iraani uskuma, et USA kardab sõjalist konflikti
ja sellest julgustatuna on riik teinud mitmeid rünnakuid nii Jeemenist,
Liibanonist, Süüriast kui nüüd viimasena Iraagist.
Tihe nädal aastavahetuse ümber näitas siiski,
et Trumpi mõõdukusel on piirid.
USA tegi kolm, peaaegu järjestikust rünnakut Iraani baaside pihta
Süüria idapiiril ja Iraagi edelapiiril.
Olulisim neist, mis toimus 3. jaanuari hommikul,
tulistas USA armee droon MQ-9 Reaper ehk Vikatimeees
Bagdadi lennuvälja lähedal 4 Hellfire-raketti kahe sõiduki pihta,
mis hävinesid täielikult. Rünnakus hukkus seitsme teise kõrval
ka Iraani Revolutsioonikaarti eriüksuse Qudsi vägede ülem
kindral Qassem Soleimani
ja Iraagi PMF vägede ülem Abu Mahdi Al-Muhandis.
Qassem Soleimani polnud tavaline armeekindral,
vaid üks kogu Iraani populaarsemaid isikuid,
riigi ülemjuhi Ali Khamenei isiklik sõber ja protežee.
Kindral Soleimani oli ka üks
kogu islamistliku Lähis-Ida sõjaliste saavutuste
ja ka probleemide peaarhitekt.
Ta oli veendunud USA ja Iisraeli vaenlane,
kelle ta oli tõotanud hävitada.
Soleimani oli olnud juba ca 20 aastat USA sihtmärkide nimistus,
kuid kumbki eelmistest presidentidest,
ei George W. Bush ega Barack Obama,
polnud andnud luba tema tapmiseks.
Ka Iisrael oli püüdnud mõnel korral Soleimanit tappa,
sest tema erinevate aktsioonide kaudu
on 20 aasta vältel hukkunud sadu Iisraeli sõdureid ja tavakodanikke.
Soleimani juhitud üksus -
Iraani Revolutsioonikaarti Qudsi ehk Jeruusalemma eriväed,
on olnud Iraani täidesaatev käsivars juba aastakümneid.
Selle tegevus on suunatud Jeemenile, Iraagile, Süüriale ja Liibanonile,
sihiga valmistada pinnast
Iraani šiiitliku revolutsiooni levitamiseks kõikjale,
eelkõige Lähis- ja Kesk-Itta ning seejärel kogu maailma.
Kus tahes Iraan neile sihtidele pinnast otsis ja kuidas neid ka ei taotletud,
kas terrorismi, vägivalla või religioosse anarhia abil,
seal tegutsesid Qudsi väed Qassem Soleimani juhtimisel.
Ta on olnud Iraani juhtiv välisoperatsioonide ülem,
äärmiselt osav strateeg, disainer ja juht.
Teda on raske asendada,
sest tema ümber oli tekkinud juba peaaegu messiaanlik oreool.
Iraagi ülemjuht Ali Khamenei määras Qudsi üksusele kohe uue juhi.
See on brigaadikindral Esmail Ghaani,
kes oli olnud üksuse asejuhiks juba Qassem Soleimani ajal.
Samaaegselt kinnitas Iraani juhtkond,
et riik maksab hirmsalt kätte nii USA-le kui tavapäraselt ka Iisraelile.
Sama kinnitas ka äsjanimetatud ülem.
See ei hoidnud USA presidenti aga kuidagi tagasi,
sest kohe 4. jaanuaril ründasid USA õhujõud
Iraagi šiiitliku rühmituse Imam Ali Pataljonide konvoid
Camp Tali baasis, Bagdadist põhjas.
Rünnakus hukkus kuus Iraani toetatud üksuse sõdurit.
Samas teatas president Trump Iraani juhtkonnale,
et kui nad püüavad teha rünnakuid
USA erinevate baaside või saatkondade pihta,
ründab USA kiiresti ja karmilt vastu.
USA valis sihtmärkideks 52 Iraanile tähtsat rajatist ja armeebaasi.
President Trump tahtis meenutada sellega Iraani juhtkonnale
40 aasta eest toimunud sündmust.
Toona vallutas Iraan USA suursaatkonna
ja hoidis üle pooleteise aasta pantvangis
just 52 saatkonna töötajat.
Iraan teatas 5. jaanuaril, et hülgab täielikult JCPOA
ehk viie riigiga sõlmitud tuumaleppe
ja jätkab sealt, kuhu jäädi lepingu allakirjutamise ajal 2015. a.
Samas tegi Iraani usuline juhtkond midagi enneolematut -
šiiitidele pühas Qomi linnas Jamkarani mošees
heisati punane lipp.
See tähendab šiiitluses lõpuaja sõja algust väärusuliste vastu.
Punane lipp sümboliseerib nende vere valamist
ja must lipp tähendab islami messiaanliku tegelase Mahdi tulekut.
Unikaalne riikidevahelistes suhetes on seegi,
et Iraan olevat kuulutanud Associated Pressi sõnul välja
80 miljoni USD suuruse autasu sellele,
kes maksab kätte Soleimani surma eest
ja mõrvab USA presidendi Trumpi.
"Ka Iisrael ei pääse Iraani kättemaksurünnakute eest,"
ütles Revolutsioonikaarti eksjuht
ja presidendiks kandideerinud Mohsen Rezaee AP-le.
"Iisraeli linnad Haifa ja Tel Aviv tehakse maatasa
ja seejärel pühitakse kaardilt kogu Iisrael," jätkas ta.
Iraani rahvas võtab seda väga tõsiselt, kui meid rünnatakse.
Ründame vastu. See on Iraani rahva õigus ja kohustus.
Nii tõmmati Iisrael taas USA ja Iraani vahelisse tülli.
Riigi armee on olnud siiski juba pikalt täielikus valmiduses,
et vastata kõikvõimalikele sõjalistele ohtudele,
tulgu need siis Iraanist või kuskilt mujalt.
Rahulikumate teemade juurde.
Iisrael, Kreeka ja Küpros allkirjastasid 2. jaanuaril Ateenas
ajaloolise suure gaasiveolepingu.
See on osa nn EastMedi gaasijuhtmeprojektist,
mis pärast 2025. aastal valmimist hakkab igal aastal edastama
10 miljardit kuupmeetrit gaasi Küprose ja Kreeta saarte kaudu Itaaliasse
ning sealt edasi Euroopa turgudele.
Juhtme veealune trajektoor on aastatega veidi muutunud,
kuid uue plaani järgi
hõlmab see merepõhja kaudu ligi 1900 km pikkust teekonda.
Projekti maksumuseks on ca 7 mlrd USDd,
ja selle peamine allikas
on Iisraeli mandrilaval asuv Leviathani gaasiväli.
Ka Jordaania hakkab järgmise 15 aasta jooksul
samast allikast 15 miljardi USD ulatuses gaasi ostma.
Nii tõuseb Iisrael kogu Lähis-Ida olulisimaks gaasieksportijaks.
Sellised olid tänased, veidi sõja-teemalised uudised.
Seepärast ongi tähtis paluda rahu Jeruusalemmale, Iisraelile
ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee